FORTH ควง FSMART แรงต่อ ลุ้น “ตู้เต่าบิน” ดันงบครึ่งปีหลังโต
FORTH ควง FSMART บวกต่อ จับตา “ตู้เต่าบิน” หนุนผลงานครึ่งปีหลังโตแจ่ม ฟากโบรกแนะ “ถือ” FSMART ให้ราคาเป้า 21 บาท สะท้อนความสามารถทำกำไรตู้เต่าบินเต็มปี
FORTH ควง FSMART บวกต่อ จับตา “ตู้เต่าบิน” หนุนผลงานครึ่งปีหลังโตแจ่ม ฟากโบรกแนะ “ถือ” FSMART ให้ราคาเป้า 21 บาท สะท้อนความสามารถทำกำไรตู้เต่าบินเต็มปี
22 ส.ค. 2565

ผู้สื่อข่าวรายงานว่า วันนี้ (22 ส.ค.65) ณ เวลา 14:34 น. ราคาหุ้น บริษัท ฟอร์ท คอร์ปอเรชั่น จำกัด (มหาชน) หรือ FORTH อยู่ที่ระดับ 52.75 บาท บวก 2.25 บาท หรือ 4.46% สูงสุดที่ระดับ 53.25 บาท ต่ำสุดที่ระดับ 50.50 บาท ด้วยมูลค่าการซื้อขาย 364.58 ล้านบาท
ส่วนราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART อยู่ที่ระดับ 20.90 บาท บวก 0.40 บาท หรือ 1.95% สูงสุดที่ระดับ 21.20 บาท ต่ำสุดที่ระดับ 20.40 บาท ด้วยมูลค่าการซื้อขาย 214.85 ล้านบาท
บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (16 ส.ค.65) ประเมินเกี่ยวกับ FSMART ว่าแนวโน้มกำไรครึ่งปีหลัง 65 มีโอกาสเติบโตสูง คาดรับรู้ส่วนแบ่งกำไรของธุรกิจเต่าบินเต็มไตรมาสจะช่วยหนุนกำไรในครึ่งปีหลังเบื้องต้น พร้อมคาดกำไรในช่วงไตรมาส 3/65 อยู่ที่ 105 ล้านบาท และในไตรมาส 4/65 อยู่ที่ 110 ล้านบาท
สำหรับตู้เต่าบินคาดมีผลต่อสัดส่วนต่อกำไรของ FSMART ในปี 66 ที่ 40% และในปี 67 ที่ 47% โดยยังคงประมาณการกำไร FSMART เติบโตเฉลี่ย 47.4% ในปี 66-67
อย่างไรก็ตามแนะนำ “ถือ” FSMART ให้ราคาเป้าหมาย 21 บาท เพื่อสะท้อนความสามารถในการทำกำไรของธุรกิจตู้เต่าบินเต็มปี